當我仲係一個細路嘅時候
我父母同我講 ︰
「你可以將地方搞亂，
但你要執返好佢。」
所以，自由嘅代價係責任
我嘅想像力會將我帶到
所有呢啲咁美好嘅地方
呢啲地方乜嘢都有可能
所以我係天真咁長大
或者無知咁長大
因為大人總係會講大話
唔話俾我知羞陋嘅真相
當我長大，我發現大人都會將啲嘢搞亂
但佢哋唔係好識得收拾亂局
我宜家已經係一個成年人
我喺香港港灣小學教平民科學同發明課
冇幾耐
我嘅學生就喺沙灘度跆到好多垃圾
作為好公民，我哋清理沙灘上嘅垃圾
呀唔係，佢唔係喺度飲酒
就算係，我都唔俾佢飲
（笑聲）
雖然講出嚟有啲悲哀
但確實今日超過八成嘅海洋
都有塑膠垃圾
呢個係好可怕嘅事實
喺過去幾十年
我哋開船，用大嘅網
撈起海裡面嘅塑膠
跟住將佢哋擺喺顯微鏡下觀察
我哋將佢哋分類
然後將所得資料以地圖形式表達
但呢樣需要非常多嘅時間，成本都好高
所以用呢啲船好冒險
我同我嘅學生，由六歲到十五歲不等
我哋一直諗住發明一個
更好嘅方法嚟處理垃圾
所以我哋將呢個細細嘅課室
變成一個工作室
我哋開始起呢個細嘅工作檯
高度係可以調較
咁樣冇咁高嘅學生都可以用張檯
等我話你知
細路用工具其實好勁同好安全
（笑聲）
啱啱講笑
所以，返到去塑膠呢個主題
我哋收集塑膠
將佢磨到海上塑膠垃圾嘅大小
即係磨到非常之細
因為海上面嘅塑膠分解咗
呢個就係我哋做嘅方式
我俾學生自由發揮想像
我嘅工作就係由集合
佢哋每一個最好嘅諗法
整成一個行得通嘅方法
所以我哋決定唔收海面垃圾
改為收集相關數據
我哋會用機械人去影塑膠垃圾
一提到機械人，小朋友就好雀躍
下一步我哋好快咁做一個模型出嚟
我哋做模型做得超快
午餐啲飯仲喺個飯盒度就切好曬啲嘢
（笑聲）
我哋將枱燈同網路攝錄機
安裝到水管系統上面
然後將佢裝落去一個可以
喺水面垃圾之中
慢慢移動嘅機械人
由我哋收集到嘅塑膠垃圾影像
呢張係機械人影到嘅嘢
我哋見到一啲塑膠慢慢流過個感應器
機械人上面嘅電腦會分析影像
計算出每件塑膠嘅大細
所以我哋可以粗略估算
水裡邊有幾多塑膠
我哋將呢個發明全部紀錄低
放上一專為發明者而設嘅網站
Instructables 度
希望有人可以改良佢
呢個項目有趣在於
學生見到一個本地問題
然後佢哋就即刻解決佢
（我可以研究本地嘅問題）
但我香港嘅學生好識得用網絡
佢哋會睇新聞、 上網
然後佢哋搵到呢張相
一個大概十歲樓下嘅細路
喺孟加拉孫德爾本斯
全世界最大嘅紅樹林
徒手清理油污
我嘅學生都非常震訝
因為呢度嘅水都係
當地居民飲用、洗澡用嘅水
佢哋都喺呢個水域捕魚
呢度就係佢哋住嘅地方
你可以見到水、泥土同油污都係啡色
所以當所有嘢都被油覆蓋時
好難望到水裡面有咩
不過有一種幾簡單嘅科技
叫做光譜測量
可以俾你望到水裡面有咩嘢
所以我哋做咗個
未算好準確嘅光譜測量儀
你可以用光照唔同嘅物質
然後就可以得出唔同嘅光吸收譜
咁樣就可以幫你分辨出水裡面有咩物質
我哋將呢個測量儀包好
寄去孟加拉
呢個項目有趣在
佢唔只係解決一個本地問題
或者研究一個本地問題
我嘅學生用佢哋嘅同理心同創意
去幫助遠方嘅其他小朋友
（我可以研究一個喺好遠地方嘅問題）
所以做完第二個實驗之後
我得到好多動力
我想將更推進一步
可能係解決更複雜嘅問題
都係我想做嘅事情
我係日法混血兒
你可能會記得 2011 年
日本嗰場好強嘅地震
嚴重到引發咗好幾波巨浪
就係海嘯
海嘯摧毀咗日本東邊好多沿岸城市
超過 14,000 人喺一瞬那喪生
海嘯亦都令座落喺海邊嘅
福島核電廠損毀
今日我睇報告話
大約 300 噸核污水
由核電廠流到太平洋
所以今日成個太平洋
都有微量嘅銫 -137 元素
如果你去美國西岸
周圍都可以量度到嚟自福島嘅輻射
但當你睇返地圖，似乎大部分嘅核輻射
都被海水沖離日本海岸
好似宜家大部分輻射都安全
但其實情況係比較複雜嘅
核災以嚟我每年都會到福島一次
我同其他科學家一齊進行獨立調查
喺土地上，喺河流裡面
今次我哋想帶埋細路
當然我哋冇帶小朋友去
父母都唔肯俾佢哋去
（笑聲）
但每晚我哋會報告俾「行動總部」知
佢哋戴唔同面具
睇起上嚟佢哋唔係好認真工作
但其實佢哋係好認真
因為佢哋成世人都要面對輻射
所以我哋同佢哋
討論當日收集到嘅數據
思考我哋接住落嚟要做啲咩
策略、行程等等⋯
為咗做呢啲
我哋繪製咗個好簡單嘅地形圖
顯示核電廠周圍嘅地方
之後我哋整埋個立視圖
灑上顏料，反映輻射嘅實時數據
我哋灑上水嚟模擬落雨
咁樣我哋就可以見到輻射塵埃
由山上沖到落河裡面
然後流到大海
呢個係一個粗略估算
有咗呢個概念之後
我哋組織咗一次探索行動
呢次係平民最接近核電廠嘅一次
我哋喺距離核電廠 1.5 公里嘅海面上面
因為有漁民幫手
我哋先至收集到海床上面嘅沉積物
用我哋發明嘅沉積物採集器
我哋將沉澱物放入細膠袋
然後再擺入幾百個袋
送去唔同嘅大學
然後我哋做咗個海床輻射地圖
特別針對魚類繁殖嘅河口
我希望我哋嘅工作
能夠令本地漁民
同你鍾意嘅壽司都安全啲
（笑聲）
你可以見到一個發展歷程
我哋由本地問題開始
到偏遠地方嘅問題，再到全球問題
喺不同規模度做令人非常之興奮
興奮亦都在於用嘅科技都係簡單同開放
但係同時愈嚟愈令人覺得挫折
因為我哋只係啱啱開始量度
我哋過去造成傷害
我哋仲未開始解決問題
所以我諗，或者我哋嚟一個進步
發明更加好嘅嘢解決曬所有問題
諗好之後我哋發覺課室唔夠大
我哋喺香港搵咗一個工廠大廈嘅單位
將佢改成最大空間
專注於社會同環境影響方面嘅工作
佢喺香港嘅市區
一個我哋可以做木工、金工
化學、生物、光學嘅地方
基本上你可以喺呢度整到任何嘢
呢個係一個大人同細路
可以一齊玩嘅地方
一個大人幫小朋友實現夢想
令細路夢想可以成真嘅地方
大人都可以喺度重新體驗做細路嘅感覺
學生：加速！加速！
講者︰我哋問梗一啲問題，例如
我哋可唔可以用再生能源
創造未來行路嘅工具嗎？
或者我哋可唔可以幫老化緊嘅人口
將輪椅改裝成電動車？
塑膠、石油同輻射
都係人類留低好可怕嘅嘢
但都未算最壞
最壞嘅係對細路講大話
我哋唔能夠再對細路仔隱瞞核突嘅真相
因為我哋需要佢哋嘅想像力
去整一啲解決方案出嚟
所以，平民科學家、生產者、夢想家
我哋一定要培育好下個世代
令佢哋關心環境同人類
咁樣佢哋先能夠做出真正改變
多謝
（掌聲）